
Ministru kabineta sēdes protokollēmums

Informatīvais ziņojums "Informatīvais ziņojums “Par Latvijas gatavošanos dalībai starptautiskajā izstādē “Expo 2025 Osaka””"

· 1. Pieņemt zināšanai iesniegto informatīvo ziņojumu.
· 2. Atbalstīt, ka no Ekonomikas ministrijas budžeta programmas 33.00.00 "Ekonomikas attīstības programma" citu pašu ieņēmumu (no maksājumiem, kurus veic ārzemnieks pirmreizējas vai atkārtotas termiņuzturēšanās atļaujas saņemšanai) naudas līdzekļu atlikuma uz 2023. gada 1. janvāri tiek segtas izmaksas Latvijas dalības starptautiskajā izstādē "Expo 2025 Osaka" B-tipa moduļa Baltijas paviljonā 2023.-2026.gadā kopā 5 653 989 EUR apmērā.
· 3. Apstiprināt Latvijas Investīciju un attīstības aģentūrā 9 jaunas amata vietas uz noteiktu laiku projekta īstenošanai, lai nodrošinātu Latvijas dalību izstādē “Expo 2025 Osaka”.
· 4. Ekonomikas ministrijai veikt nepieciešamās darbības, lai Latvija varētu pievienotos 1928. gada Konvencijai par Starptautiskajām izstādēm.
· 5. Atļaut Ekonomikas ministrijai uzņemties papildu valsts budžeta ilgtermiņa saistības budžeta programmā 33.00.00 “Ekonomikas attīstības programma”, lai 2023.-2030.gadā nodrošinātu maksājumu 9 600 EUR apmērā ik gadu Latvijas dalībai Starptautiskajā Izstāžu birojā (Bureau International de Exposotions – BIE), izdevumus sedzot no minētajā programmā citu pašu ieņēmumu (no maksājumiem, kurus veic ārzemnieks pirmreizējas vai atkārtotas termiņuzturēšanās atļaujas saņemšanai) naudas līdzekļu atlikuma uz 2023. gada 1. janvāri.
· 6. Ekonomikas ministrijai sagatavot un ekonomikas ministram iesniegt noteiktā kārtībā izskatīšanai Ministru kabinetā rīkojuma projektu par pamatbudžeta programmas "Ekonomikas attīstības programma" finanšu līdzekļu izmantošanu, lai nodrošinātu nepieciešamo finansējumu Latvijas dalībai starptautiskajā izstādē "Expo 2025 Osaka", kā arī maksājumam Latvijas dalībai Starptautiskajā Izstāžu birojā BIE.

